— 271 — 



Taille damoureuse . 



L'amant veult viure en consolation 



Et acquerir de biens grande habundance, etc. 



[F° 106.] Forme de Seruentoys et est dit seruentoys pour ce quil 

 doibt estre seruant deuant et derriere a une amoureuse comrae il 

 sensuit; car cestui seruentoys est seruant deuant et derriere, et se 

 font ces seruentois a Lisle en Flandres, le premier dimancbe 

 deuant lassumption Notre Dame, et doibuent parler de lassump- 

 tion Nostre Dame et de la passion Nostre Seigneur : 



Taille de Seruentoys seruant deuant et derriere a V amoureuse , deuant dicte. 



Lamant veult viure en consolation 



II doit auoir an son cueur souvenance 



Comment jadis par suspiration 



Saint Jehan vit au saint ciel la semblance 

 5 Dune femme benigne et charitable 



Affublee du soleil delectable 



Qui couronne portoit de oeuure excellente 



Faiste de xu estoilles rice et gente; 



Et enfanta par vertu glorieuse 

 10 Ung royal fdz de mageste prudente 



Ou grace auoit et doulceur plaintureuse. 

 Et puis qu' amour par bonne affection 



A Saint Jehan donna la connaissance 



De celle femme ou est discretion , 

 i 5 Vray amant doibt auoir ferme creance 



Que c'est la vierge autentique et loyable 



A laquelle saint Gabriel feable 



Salut donna plain de grace euidente; 



Disant Marie en toy est la iouuente 

 jo A Dieu le fdz par vertu precieuse 



Pour ce qu etes pucelle paciente 



Qui pour amans conforter es soigneuse. 

 Dont doit amant par veneration 



La digne femme avoir en ramenbrance 

 2 5 Que Dieu vesti par contemplation 



Du pur soleil, qui est signifiance 



De chastete dont vesture a notable. 



Les estoilles de sa couronne estable 



